Politik for indberetning af studerende udenfor Grønland til rejseforsikring

Alle studerende der læser under den grønlandske ordning, indgår i Selvstyrets rejseforsikringsordning.

For at sikre, at studerende der opholder sig udenfor landet, modtager den rette hjælp, er denne procedure gældende for indberetning af studerende.

Politikken er gældende for alle studerende, men indberetningerne indeholder studerende, som er på ophold udenfor Grønland. For alle studerende gør det sig gældende at de læser under den grønlandske ordning. Nedenstående dækker de typisk forekomne studieophold udenfor Grønland, men der kan forekomme afvigelser.

Studerende under 18 år vedrører elever på efterskoleophold i alderen 14- 18 år, Unge i alderen 16-18 år, der er på udvekslingsophold i udlandet med organisationer, som er godkendt af Departementet for Uddannelse, Kultur, Idræt og Kirke, her kan nævnes unge på udvekslingsophold under AFS i alderen 16-18 år, de 3 studenter som hvert år indgår i United World College, samt grønlandske elever som er tilknyttet den Nordisk Gymnasieklasse.

Studerende er studerende på videregående uddannelser, erhvervsskoler og gymnasiale uddannelser.

Forsikringen dækker studieture som er en del af studieopholdet, samt udvekslingsophold.

Departementet for Uddannelse, Kultur, Idræt og Kirke er ansvarlig for udarbejdelse og opdatering af lister over studerende som indgår i rejseforsikringsordningen. Indberetninger for studerende kommer fra Uddannelsesstøtteforvaltningen og Uddannelsesstyrelsen. For studerende på semesterophold fremsender de enkelte uddannelsessteder i Grønland og De Grønlandske Huse en liste.

Listen opdateres den første hver måned, og listen sendes til Europæiske [https://www.europaeiske.dk/privat/formular/dk--kontakt-firmasupport/](https://url12.mailanyone.net/scanner?m=1rmCA2-0007pO-3v&d=4%7Cmail%2F90%2F1710765000%2F1rmCA2-0007pO-3v%7Cin12h%7C57e1b682%7C15246422%7C12695312%7C65F8344EBFAD6AE1D75852F9FEAFAEA6&o=%2Fphtw%3A%2Fwtsauw.iopeerp.skik%2Fredm%2Fvalorutfkdarn--o%2Fkrttaafimk-%2Ftroppus&s=fmB4oIsi3TyLu0ZnsgL0rPzhrkg) og til Selvstyrets forsikringsenhed på mail: [Sillimmat@nanoq.gl](mailto:Sillimmat@nanoq.gl). Ved indberetning skal Selvstyrets CVR-nummer oplyses: 19785289 og Police nummer for forsikringen: 50067523.

Opbevaring af listerne hos Europæiske følger beskyttelse af data i henhold til GDPR-Europa. Departementet for Boliger, Infrastruktur og Yderdistrikter opbevarer alle lister i F2 på sag med adgangsbegrænsning til forsikringsenheden.